268 
Dl SOÓS LAJOS 
a spermatogoniákban vékony, patkóalakú chromatinfonalak jelennek meg, 
a melyeknek szabad vége a sejt egy meghatározott pontja felé irányul. 
A fonalak egymás felé húzódnak, majd párosával egyesülnek, s ily 
módon a 48 vékonyabb cliromosomából 24 vastagabb lesz, melyek később 
szétszóródnak a mag üregében, egyben megrövidülnek, zömökek lesznek, 
melyek már a véglegesen kialakult chromosomákat képviselik. 
A spermatocyták oszlásának ismertetése alkalmával már láttuk, 
hogy az oszlásnak az a stádiuma, a melyben Ancel szerint a reductio 
végbemegy, nem a spermatogoniák, hanem az I spermatocyták oszlásá¬ 
nak egyik stádiuma. Ancel megfigyelése egyébként teljesen helyes, a 
reductio valóban az általa említett sejtekben folyik le. 
Újabban számos búvár vallja azt a nézetet, hogy a reductio az 
Ancel által is jelzett módon, vagyis két-két chromosoma párhuzamos 
egyesülése útján megy végbe (parallel conjugatio). A reductio eme módja 
állítólag igen gyakori mind az állat-, mind a növényvilágban. Mivel ez 
a föltevés Montgomery egy másik föltevésével kapcsolatban theoretikus 
szempontból is fontosságra tett szert, kissé részletesebben kell vele 
foglalkoznunk. A kérdéssel való behatóbb foglalkozás annál is inkább 
jogosult, mert a Helix elíromatinjának fejlődésében megnyilvánuló jelen¬ 
ségek valóban igazolni látszanak Ancel állítását. 
A reductiora vonatkozó újabb vizsgálatok bebizonyították, hogy 
az egyáltalában nem olyan egyszerűen megy végbe, mint a hogyan a 
WEisMANN-féle hypothesisből következtetni lehetne. Kitűnt az is, hogy a 
reductio legfontosabb momentumát nem is a két oszlás maga képviseli, 
hanem a cliromatinnak az oszlást megelőző átváltozása, a chromosomák 
fejlődése. Maga az oszlás, hogy úgy mondjam, csak csattanós befejezése 
a megelőző hosszú folyamatnak. A reductio megértése eme processus 
helyes magyarázatától függ. 
A szerzők legnagyobb része az ú. n. bivalens, kétértékű chromo¬ 
somák keletkezését tartja eme folyamat legfontosabb részének. Szerintük 
a csírasejtek fejlődésének valamely időszakában, nevezetesen a fiatal 
ovo-, illetőleg spermatocytákban két-két chromosoma ideiglenesen egyesül 
egymással s egyesülve gyakran nagyon bonyolult fejlődési folyamaton 
mennek keresztül. Azonban a végső eredmény mindig az egyes állat- 
csoportokra jellemző valamely sajátságos alakú, kétértékű chromosoma. 
Az oszlás alkalmával a kétértékű chromosoma részei más-más sejtbe¬ 
jutnak, s így jön létre a Weismann értelmében vett reductio. Hogy két- 
két chromosoma miként egyesül, hogy az egyesülési stádiumot megelőző 
gomolyból miként jönnek létre a kétértékű chromosomák, arra nézve eltér¬ 
nek a vizsgálatok eredményei. Ez a folyamatnak a legnehezebben földe¬ 
ríthető, legtöbb theoretikus elemmel átszőtt, azért legtöbbet vitatott része. 
